เรื่องร้องเรียน (สะพาน,แสงสว่าง,ทางเท้า,ถนน) วันที่ 2022-07-20 08:14:09 — แขวงบางปะกอก เขตราษฎร์บูรณะ กรุงเทพมหานคร
เห็นว่ากำลังจะมีการปรับปรุงเรื่องทางเดิน ผมขอเสนอปรับปรุงทางเดินด้านหน้าหน่อยนะครับ ตรงนี้ผมไม่แน่ใจว่าสามารถทำได้ไหม เพราะอาจเป็นพื้นที่ของหลวง หรือยังไงไม่แน่ใจ ไม่ได้ก็ไม่เป็นไรครับ แต่พอดีผมเห็นปัญหาอยู่ เลยจะลองมาเสนอดู ไล่ไปตามภาพเลยนะครับ

ภาพแรก เราจะเห็นว่าทางเข้าออกหมู่บ้านเรามันแคบมาก เทียบกับพลีโน่ กัสโต้ในระแวกนี้ คือกว้างมาก แต่ของเราเข้าออกได้ทีละคัน แล้วต้องตีวงเลี้ยวให้พอดี และการเลี้ยวเข้าก็มีระยะเวลารอ คือมันไม่นาน แต่สังเกตว่า มันไม่ flow ต่อเนื่องครับ ทำให้รถมาคันหลังก็ต้องหยุดรอทั้งถนน และพื้นที่ตรงฟุตบาทนี้ คนใช้กันเยอะในช่วงเช้าที่มารอรถ 2 แถวกัน นอกนั้นก็ประปรายไม่กี่คน ปกติมักจะไปยืนหลบมุมด้านขวากันมากกว่า ดังนั้นตรงนี้เป็นไปได้ไหมที่จะเพิ่มพื้นที่ให้รถสามารถวิ่งเข้าออกได้มากขึ้น โดยทำให้มีความกว้างเสมอกับขอบทางเข้าด้านใน เส้นสีเขียว
.
ภาพสองทางซ้าย เหลี่ยมนี้ผมเห็นโดนกันบ่อยมาก ยิ่งมากลางคืน แทกซี่โดนกันประจำ คือมันมึด แล้วไม่รู้ว่าทางเข้ามันแคบ ไม่เห็นเหลี่ยมฟุตบาท เสียกลางคันรถ เสยหน้ารถกันบ่อย ล้อหลังไม่พ้นบ้าง พื้นที่ตรงนี้สามารถขยายออกได้ไหม ให้รถลงจากสะพานมาแล้วสามารถเข้าซ้ายได้เลย ไม่ต้องตีวงออกขวามากนัก ถ้าหากมีการลดพื้นที่ฟุตบาทให้แคบลงในช่องสีแดง จะเพิ่มพื้นที่ให้รถที่ลงมาจากสะพานสามารถตีวงเลี้ยวได้แคบลงโดยไม่ต้องออกขวาเยอะ
.
ภาพสามทางขวา ปัญหารถจอดแช่หน้าหมู่บ้าน เมื่อก่อนมีร้านส้มตำมาจอดตอนเย็น ทาง รปภ.ก็สั่งห้ามเพราะกีดขวางทางรถออก แต่ปัจุจุบัน รถกระบะทั้งคันมาจอด ดันจอดได้ซะงั้น เป็นปัญหากับรถที่จะออกเลี้ยวทั้งซ้ายและขวา เพราะจะเลี้ยวซ้ายก็ต้องเลี้ยวออกไปเลน 2 เลย ไม่สามารถชิดในได้ หรือถ้าจะเลี้ยวขวาไปอีกฝั่ง ก็มองไม่ค่อยเห็นรถทางตรง เพราะท้ายบัง ให้แก้ด้วยการขยายฟุตบาททางออกเพิ่มอีกนิด ให้เสมอกับความกว้างของถนนในหมู่บ้านเส้นสีเขียว และจุดนั้นก็ทำเป็นทางม้าลายไปซะเลย เพราะจุดนี้ฝั่งตรงข้ามมักเป็นจุดที่รถ 2 แถวมาจอด ก็ปรับเป็นจุดจอดทั้ง 2 ฝั่งให้คนข้ามทั้งไปและกลับ และก็ย้ายจุดรอรถ 2 แถวฝั่งหน้าหมู่บ้านมาตรงเสาไฟนี้ ติดไฟส่องสว่างเพิ่ม จะทำให้คนมายืนรอตรงนี้กันแทน และเป็นการไม่ให้รถมาจอดแช่ไปในตัว